**Дана: 28.04.2017.**

**ДОДАТНО ПОЈАШЊЕЊЕ 2**

**ПИТАЊЕ**

Poštovani,

U vezi sa javnom nabavkom br. 34-17-O, molim Vas da nam odgovorite na sledeće i izvršite određene izmene Konkursne dokumentacije u skladu sa ZJN i Vašim interesima kao Naručioca:

1. Po Zakonu o javnim nabavkama, član 75., stav 1., tačka 5), ponuđač je dužan da ima važeću dozvolu nadležnog organa za obavljanje delatnosti koja je predmet javne nabavke, ako je takva dozvola predviđena posebnim propisom. U ovom konkretnom slučaju, predmet ove javne nabavke predstavljaju usluge fizičko-tehničke zaštite lica i imovine, kao i održavanja sistema tehničke zaštite (održavanje i servisiranje sistema za IP video nadzor, protivprovalnu zaštitu i bolnički intercom sistem). Na osnovu zakona o privatnom obezbeđenju (Sl. glasnik RS, br. 104/13 i 42/15) za obavljanje ovih delatnosti predviđene su posebne dozvole nadležnog organa, konkretno u ovom slučaju licenca za vršenje poslova fizičko-tehničke zaštite lica i imovine, kao i licenca za vršenje poslova montaže puštanja u rad i održavanja, sistema tehničke zaštite i obuke korisnika, a koje izdaje Ministarstvo unutrašnjih poslova Republike Srbije. Ukazujemo naručiocu na ovu činjenicu, i molimo ga da izvrši izmenu Konkursne dokumentacije u delu obaveznih uslova, tako što će od ponuđača zahtevati posedovanje važećih dozvola nadležnog organa za obavljanje delatnosti koje su predmet javne nabavke, odnosno posedovanje licence za vršenje poslova fizičko-tehničke zaštite lica i imovine, kao i licence za vršenje poslova montaže, puštanja u rad i održavanja sistema tehničke zaštite i obuke korisnika izdate od strane MUP-a, a kao dokaz tome tražiti od ponuđača da uz svoju ponudu dostave kopije navedenih licenci.
2. Da li angažovana lica iz tačke 2 spiska dodatnih uslova treba da su angažovana od strane ponuđača, ili člana grupe ponuđača, koji ima licence navedene u prethodnoj tački, jer su ona ta koja direktno vrše predmetne usluge?
3. U tački 2 spiska dodatnih uslova navodite da tražena angažovana lica moraju biti odgovarajuće struke, međutim niste predvideli način na koji se tačno dokazuje da su angažovana lica baš te struke koja se traži, te Vas molimo da u tom smislu izmenite Konkursnu dokumentaciju i navedete da u dokumentaciji kojom ponuđač dokazuje angažovanost traženih lica mora stajati i struka tih lica, odnosno da je ponuđač dužan da uz svoju ponudu priloži kopije stečenih diploma angažovanih lica ili sl.
4. U modelu ugovora stoji da je dobavljač dužan da vrši usluge redovnog održavanja i servisiranja sistema za IP video nadzor, protivprovalnu zaštitu i interfone. To znači da su u ukupnu ugovorenu cenu uračunati svi potrebni radovi i angažovanje stručnih i obučenih lica (npr. za reinstalaciju, reprogramiranje i podešavanje parametara softvera ili IP kamera za video nadzor proizvođača ACTi, reprogramiranje ili izmena parametara digitalnog bolničkog intercom sistema proizvođača Stentofon, rekonfiguracija sistema za protivprovalnu zaštitu proizvođača Paradox, i sl.) na otklanjanju svih vrsta kvarova u toku trajanja ugovora, tj. na servisiranju i održavanju navedenih sistema, a koji su već u eskploataciji oko 7 godina. Da li je to tačno?
5. Kako je predmet ove javne nabavke, pored usluga nadzora, i održavanje i servisiranje tri sistema tehničke zaštite:
* Sistema za IP video nadzor, proizvođač ACTi,
* Bolničkog intercom sistema, proizvođač Stentofon i
* Sistema za protivprovalnu zaštitu, proizvođač Paradox,

bilo bi sasvim logično i, po našem mišljenju neophodno, da lice koje se angažuje na ovim poslovima bude obučeno za kvalitetno izvršavanje predmetnih radova, a što, uvereni smo, jeste i interes Vas kao naručioca. U tom smislu, trenutno Konkursnom dokumentacijom nije predviđeno dostavljanje bilo kakvog dokaza da je ponuđač sposoban i obučen da vrši servisiranje i održavanje navedenih sistema (naglašavamo, ne nadzor rada, već servisiranje i održavanje), a što je jedan od najčešćih i najuobičajenijih dodatnih uslova koji se javljaju u procesima javnih nabavki. Ovim putem predlažemo da se izvrši izmena Konkursne dokumentacije na način da se od ponuđača traži da uz svoju ponudu dostave potvrde proizvođača navedenih sistema (ili proizvođača kompatibilne opreme, uz dokaz o komaptibilnosti) ili zvaničnih predstavnika proizvođača u Republici Srbiji, da su obučeni da vrše servisiranje i održavanje sistema za IP video nadzor, bolničkog intercom sistema i sistema za protivprovalnu zaštitu koji su postavljeni u okviru Urgentnog centra Kličničkog centra Vojvodine, a što je u potpunosti u saglasnosti sa Zakonom o javnim nabavkama, član 76. stavovi 2 i 6. Obučenih lica za servisiranje i održavanje ovih vrsta sistema ima više u Republici Srbiji, te to ni u kom slučaju ne predstavlja nikakav diskriminatorski uslov, naprotiv, predstavlja svrsishodan i logičan uslov koji direktno štiti interes naručioca. Po našem mišljenju, ovakav uslov jeste u interesu Vas kao naručioca, jer obezbeđuje sigurnost i kvalitet usluga koje su predmet nabavke i eliminiše mogućnost da ugovorite izvršenje predmetnih radova sa ponuđačem koji je nekonkurentan, neprofesionalan, odnosno nesposoban da izvrši tražene usluge, a što bi prvenstveno Vas kao naručioca nepotrebno kasnije sigurno dovelo u probleme oko održavanja instalacija u objektu od velikog društvenog značaja kao što je Urgentni centar.

1. Konkursnom dokumentacijom je predviđeno ponderisanje po jasno određenoj metodologiji. U tu svrhu ponuđač može da dostavi potvrde o izvršenim uslugama koje su predmet javne nabavke, međutim Konkursnom dokumentacijom nije predviđeno dostavljanje nikakvih dokaza koji bi išli u prilogu traženih potvrda, u smislu kopija ugovora i/ili računa koje je ponuđač sklopio/izdao izdavaocu potvrde, a iz kojih se jasno može videti da je ponuđač zaista i izvršio usluge koje su navedene u potvrdi. Prilaganje kopija ugovora i/ili računa iz kojih se jasno može videti kakve je tačno usluge izvršio ponuđač jeste jedan od najuobičajenijih načina dokazivanja ranijeg iskustva ponuđača u polju usluga koje su predmet javne nabavke, te predlažemo da obaveza ponuđača bude da uz date potvrde dostavi i kopije ugovora i/ili računa iz kojih se jasno može videti da je ponuđač zaista i izvršio usluge navedene u potvrdi.
2. U spisku rezervnih delova navodi se da ponuditi rezervne delove sistema koji su postavljeni u okviru Urgentnog centra KCV. Da li kamere (stavke 1 i 2) koje se nude kroz spisak rezervnih delova treba da budu kompatibilne sa softverom za kontrolu sistema za IP video nadzor proizvođača ACTi? Da li delovi serverskog računara (stavka 5 i 7) treba da budu kompatibilni sa postojećim serverima koji su trenutno u eksploataciji i na koje se vrši snimanje video materijala? Ako treba, na koji način ponuđač dokazuje da je ponudio opremu koja je kompatibilna sa postojećom opremom koja je u eksploataciji? Uobičajeno je da se kao dokaz o tome traži da ponuđač dostavi izvod iz kataloške dokumentacije, ili bar naziv modela i proizvođača opreme koju nudi, kako bi naručilac mogao da proveri da je zaista ponuđena odgovarajuća oprema, te predlažemo da izmenite Konkursnu dokumentaciju tako što ćete od ponuđača tražiti da dostave dokaz o kompatibilnosti ponuđene opreme (izvod iz kataloga proizvođača).

**ОДГОВОР**

1. Наручилац ће извршити измену конкурсне документације. Измена конкурсне документације ће бити доступна на порталу Управе за јавне набавке и на вебсајту Клиничког центра Војводине.
2. Наручилац ће извршити измену конкурсне документације. Измена конкурсне документације ће бити доступна на порталу Управе за јавне набавке и на вебсајту Клиничког центра Војводине.
3. Наручилац ће извршити измену конкурсне документације. Измена конкурсне документације ће бити доступна на порталу Управе за јавне набавке и на вебсајту Клиничког центра Војводине.
4. Тачно је али само за видео надзор, без интерфона и противпровалне заштите. Што се тиче укупне уговорене цене она обухвата радове на видео надзору (ресетовања, програмирања и репрограмирања и слично). Сви радови су обухваћени ценом која се плаћа месечно, а замена наведених резервних делова се врши само уколико настане потреба за заменом дела у току трајања уговора, а према достављеном ценовнику понуђача који ће бити саставни део уговора.
5. Наручилац остаје при условима у конкурсној документацији.
6. Понуђач доставља потврде о извршеним услугама које им издају претходни Наручиоци код којих су вршили услугу. Наручилац сматра да то и јесте меродаван доказ да је извршио услугу у односу на уговор, јер закључивањем уговора не мора да значи да је и у потпуности реализован. Исто тако Наручилац може да након достављања понуде потенцијалних понуђача, провери валидност тих потврда код издавоца потврде, а што се тиче копије рачуна само би повећало обимност документације саме понуде, а Наручиоцу је важно да за предмет јавне набавке доставе доказе од претходних Наручилаца.
7. Измена конкурсне документације ће бити доступна на порталу Управе за јавне набавке и на вебсајту Клиничког центра Војводине.

С поштовањем,

Комисија за јавну набавку 34-17-О